Un jucător de la AC Milan a fost jefuit în propria mașină. "Mi-au pus pistolul la tâmplă".
Samu Castillejo, jucătorul echipei AC Milan, a fost jefuit de doi băieţi, care i-au pus pistolul la tâmplă. AC Milan a plătit 21,3 milioane de euro pe mijocaşul de 25 de ani celor de la Villarreal. Vineri, 12 iunie, AC Milan va juca primul meci oficial, de la reluarea fotbalului în Italia.
Nu eşti în siguranţă nici în maşină. Samu Castillejo, mijlocaşul echipei AC Milan, a fost victima unui jaf, când era oprit cu maşina la semafor. Spaniolul de 25 de ani a povestit totul pe Instagram."Dar la Milano este totul bine? Am fost furat de doi băieţaşi, care mi-au pus pistolul la tâmplă. Cu toate astea totul e bine, mi-au furat doar ceasul. Eu sunt bine, mulţumesc", a scris Samu Castillejo într-o postare pe Instagram.Samu Castillejo a ajuns la AC Milan în vara anului 2018, de la Villarreal, contra 21.3 milioane de euro. 59 de meciuri şi 5 goluri a reuşit până acum la Milan. Samu va reveni pe teren vineri, 12 iunie, în meciul din Cupa Italiei, Juventus – AC Milan, de la ora 22:00.